section_heading: Matica hrvatskih obrtnika
paragraph_text: U razdoblju između 1927. do početka tridesetih godina sve je očitiji Freudenreichov odmak od protomodernizma i Art Decora ka krajnje pročišćenom modernizmu u duhu tada proklamiranih funkcionalističkih načela. Među najzrelijim primjerima tog razdoblja je stambeno poslovna kuća Alkalay (Gajeva 2b, 1933.). Dakako, jedan od važnih poticaja tom evoluitivnom putu Freudenreicha treba pripisati pohađanje Državne umjetničke akademije kod Drage Iblera.